**Saria** (grego: *Σαρία*; italiano: *Saria*; turco: *Küçük Kerpe*) é unha illa de Grecia. Trátase dunha illa rochosa e volcánica ao longo da costa norte de Karpathos, separada dela por un estreito de 100 m de ancho. Administrativamente, forma parte da comunidade de Olimpos. O censo de 2011 reportou unha poboación residente de 45 persoas. Presenta escasa vida animal e vexetación, e unha serie de abruptos cantís. Aínda que agora só viven pastores en Saria, as ruínas da antiga cidade de Nísiros pódense atopar aquí. É tamén un lugar de cría dunha raza de falcón, coñecido como falcón de Eleonor.

Historia
--------

Os sarios formaron parte da Liga de Delos posto que aparecen nos rexistros de tributos de Atenas nos anos 428/7 e 415/4 a.E, onde pagaron un *phoros* de 300 e 200 dracmas respectivamente. Suxeriuse que a cidade dos sarios podería identificarse coa cidade de **Nísiros** que Estrabón sitúa na illa de Karpathos, pero esta identificación é discutida. Dáse a circunstancia de que na antigüidade, Saria e Karpatos estaban conectadas por unha ponte de terra que máis tarde debido a desprazamentos de terra resultado de terremotos provocaron a separación das illas. Probablemente ao redor do ano 900 d.E. fundouse a cidade de Palatia como mostran as ruínas dun mosteiro. En 1420 case todos os residentes da illa abandonárona debido aos constantes ataques piratas e fundaron o pobo de Olimbos en Karpatos.

Aínda que o nome é obxecto de controversia, os estudosos enlazan o nome cunha antiga princesa grega chamada Katherine (Catalina) da liña da realeza Saria. Lendas gregas din que ela era tan bela como Helena de Troia polo que se nomeou unha illa co nome da súa maxestade. Na illa de Saria, se conta a historia de que existía un reino chamado Mikri Nisyros.

Evolución da poboación de Saria

| Ano | 1947 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- |
| Habitantes | 20 | 16 | 18 | 13 | 4 | - | 22 | 45 |

Hoxe en día a illa está habitada por pastores e labregos vidos de Karpatos, que están ao coidado de ovellas e cabras e practican a agricultura en pequenas zonas. Saria ten algunhas praias moi pequenas pero practicamente virxes. Non hai unha infraestrutura turística, a illa pódese visitar no contexto das viaxes diarias desde Karpatos que ofrecen paseos.

Notas
-----

1. ↑  Mogens Herman Hansen & Thomas Heine Nielsen (2004). "El Egeo". *An inventory of archaic and classical poleis* (en inglés). Nueva York: Oxford University Press. p. 771. ISBN 0-19-814099-1.
2. ↑  Estrabón X,1,17.
3. ↑  Estrabón, *Geografía* libros VIII-X, p.513, nota 588 de Juan José Torres Esbarranch, Madrid: Gredos (2001), ISBN 84-249-2298-0.
4. ↑  Evolución demográfica de Saria 1947–2091, Oficina Grega de Estatística ELSTAT, Digitale Bibliothek (en grego)
5. ↑  Resultado do Censo de 2011, Oficina Grega de Estatística (ΕΛ.ΣΤΑΤ) Arquivado 16 de outubro de 2015 en Wayback Machine. (Excel-Documento, 2,6 MB)

Véxase tamén
------------

### Outros artigos

* Lista de illas de Grecia

### Ligazóns externas

* Mapa e fotos de Saria *(en inglés)*

|  |  |
| --- | --- |
| Control de autoridades | 
* Wd: Q775517
* WorldCat
* VIAF: 315526998
* GeoNames: 254060
* LCCN: sh86006803
* OSM: 452622

 |